Република Србија

Дом за смештај старих лица смедерево

дел. број: 2407/22

Датум: 25.10.2022. године

**ОКВИРНИ СПОРАЗУМ**

**СТРАНЕ ПОТПИСНИЦЕ:**

**1.** Дом за смештај старих лица Смедерево, ул. Старца Вујадина бр. 68**,** ПИБ:100359820**;** Матични број:07160887**,** кога заступа в.д. директор Ивана Матејић (у даљем тексту: Наручилац/Купац) с једне стране

и

 **2.** Кнез Петрол д.о.о. ул. Царице Јелене бр. 28, Батајница, ПИБ: 103223995, Матични број: 17535439; Текући рачун: 205-515641-24 НЛБ Комерцијална, кога заступа директор Златко Аничић(у даљем тексту: Добављач/Продавац), с друге стране

***Стране у оквирном споразуму сагласно констатују:***

- да је Наручилац у складу са **Законом о јавним набавкама** (*„Службени гласник РС” број 91/19; у даљем тексту:* **ЗЈН**) спровео отворени поступак јавне набавке за набавку добара са циљем закључења оквирног споразума – **ЛОЖ УЉЕ ЕЛ,** број **03/2022;**

- да је Наручилац донео **Одлуку о закључењу оквирног споразума** број 2324/2022 од 13.10.2022. године, у складу са којом је закључен овај Оквирни споразум између Наручиоца и Добављача;

- да је Добављач доставио Понуду бр. 1884/ЈН од 29.09.2022. године, која чини саставни део овог Оквирног споразума (у даљем тексту: Понуда);

***Стране потписнице су се споразумеле о следећем:***

**ПРЕДМЕТ ОКВИРНОГ СПОРАЗУМА**

**Члан 1.**

Стране потписнице сагласно утврђују да су предмет овог Оквирног споразума добра – **ЛОЖ УЉЕ ЕЛ за потребе грејања објекта Дома за смештај старих лица Смедерево** (у даљем тексту: добра).

Врста и цене добара из става 1. овог члана утврђене су према усвојеној понуди Добављача број 1884/ЈН од 29.09.2022. године која чини саставни део овог Оквирног споразума (у даљем тексту: Понуда).

Оквирне количине предметних добара за 2022/2023. годину (наведене у Обрасцу структуре цене) дате су на основу просечне потрошње у претходним годинама и сходно томе током реализације оквирног споразума могу одступати у односу на оквирну количину, што је у складу са институтом оквирног споразума.

**ВАЖЕЊЕ ОКВИРНОГ СПОРАЗУМА**

**Члан 2.**

Овај оквирни споразум се закључује на период од 12 (дванаест) месеци, а ступа на снагу даном обостраног потписивања.

Током периода важења овог оквирног споразума, предвиђа се закључивање једног или више уговора о јавној набавци или издавање једне или више наруџбеница Добављачу у зависности од стварних потреба Наручиоца и то највише до вредности овог оквирног споразума, уз напомену да Наручилац нема обавезу закључења нити једног уговора или издавања нити једне наруџбенице.

**ВРЕДНОСТ**

**Члан 3.**

Укупна вредност овог оквирног споразума износи **7.500.000,00 динара**без урачунатог ПДВ-а, што одговара процењеној вредности предметне јавне набавке.

**Јединичне цене добара исказане су у Понуди без ПДВ-а. Укупна вредност понуде без ПДВ-а, служила је само као начин да се примени критеријум и додели оквирни споразум, односно рангирају пристигле понуде.**

**Наручилац задржава право да у складу са потребама набави мању или већу количину до износа средстава предвиђених у финансијском плану наручиоца за наведену намену.**

**Јединична цена предметних добара дата у понуди не може се мењати у првих 60 дана, рачунајући од дана закључења овог Оквирног споразума.**

**ПДВ** (порез на додату вредност) ће се регулисати сходно законским прописима из дате области, односно сходно Закону о порезу на додату вредност (*''Службени гласник РС'', бр. 84/04 , 86/04 - исправка, 61/05, 61/07, 93/12, 108/13, 68/14 - др. закон, 142/14. 5/15 - усклађени дин. изн, 83/15, 5/16 - усклађени дин. изн., 108/16, 7/17 - усклађени дин. изн, 113/17, 13/18 - усклађени дин. изн, 30/18, 4/19 - усклaђeни дин. изн, 72/19*  *и 8/20 - усклађени дин. изн.*).

Цене нафтних деривата утврђују се и мењају одлукама Продавца у складу са кретањем цена на тржишту нафтних деривата у Републици Србији.

У складу са позитивним прописима који се примењују у предметној области, продавци (добављачи) слободно формирају цене у складу са, кључним фактором, кретањем цене нафте на домаћем тржишту, а које је у нераскидивој вези са кретањем исте на светском тржишту, и исте за наручиоца важе на дан преузимања (испоруке) предметних добара, на основу члана 88. Закона о енергетици („Сл. глaсник РС,“ бр. 145/2014 и 95/2018 и 40/2021) и члана 28. Зaкoна o тргoвини („Сл. глaсник РС“, бр. 52/2019), али након протека рока наведеног у ставу 4 овог члана.

Испоручене нафтне деривате Продавац ће фактурисати по цени која важи на дан испоруке. Под даном испоруке, подразумева се дан преузимања горива, односно достављање на адресу Наручиоца – франко наручилац.

Понуђач је у обавези да, након што протекне рок из става 4 овог члана, обавести купца о свакој промени цена и да достави важећи ценовник писаним путем (факс, путем електронске поште). Измењене цене не могу бити више од упоредивих тржишних цена, у противном, Наручилац ће једнострано раскинути оквирни споразум, а и закључен уговор, уколико је исти закључен. Добављач је у обавези да уз испостављени рачун (фактуру), достави и свој званични ценовник добара важећи на дан сваке појединачне испоруке. Износ на рачуну не сме бити већи од цене из ценовника важећег на дан конкретне испоруке.

Усклађивање јединичних цена ће се вршити у складу са званичним променама цена добара на тржишту Републике Србије (раст акциза, раст или пад цене сирове нафте на светском тржишту). О сваком усклађивању цена, понуђач је дужан да писмено обавести наручиоца и достави Наручиоцу измењени ценовник. Усклађене цене не смеју бити више од упоредивих тржишних цена. У супротном, Наручилац може раскинути оквирни споразум и уговор о јавној набавци, уколико је исти закључен. Наведено усклађивање се ће се сматра променом цене у складу са 156 став 4 Закона о јавним набавкама.

У цену је урачунато: набавка, испорука лож уља цистерном средњег капацитета у резервоар наручиоца и други трошкови који утичу на цену.

Обавезе које по основу овог Оквирног споразума и после закључених Уговора доспевају у 2023. години биће реализоване највише до износа средстава која ће за ту намену бити одобрена у 2023. години.

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ**

**УГОВОРА ИЛИ ИЗДАВАЊА НАРУЏБЕНИЦА**

**Члан 4.**

Након закључења оквирног споразума, када настане потреба Наручиоца за предметом набавке, Наручилац ће са Добављачем закључити појединачни уговор о јавној набавци или издати наруџбеницу о јавној набавци Добављачу.

При закључивању појединачних уговора или издавању наруџбенице о јавној набавци Добављачу, не могу се мењати битни услови из овог оквирног споразума.

Вредност појединачних уговора и/или наруџбеница ће се уговарати у динарима (рсд.)

Наручилац ће појединачне набавке реализовати закључивањем уговора или издавањем наруџбенице Добављачу, највише до вредности овог оквирног споразума.

**Члан 5.**

Појединачни уговори или наруџбенице о јавној набавци се закључују под условима из овог оквирног споразума у погледу предмета набавке, цена, начина и рокова плаћања, рокова извршења, и др.

**КВАЛИТЕТ**

**Члан 6.**

Добављач се обавезује да добра испоручује Наручиоцу, **ФЦО магацин наручиоца,** као крајњем купцу, у складу са нормативима квалитета утврђеним позитивним законским прописима.

Добра која су предмет ове јавне набавке морају задовољити све услове предвиђене важећим **Правилником о техничким и другим захтевима за течна горива нафтног порекла** („Сл. гл. РС“ бр. 111/15, 106/16, 60/17, 117/17, 120/17 - исправка, 50/18, 101/18, 93/19, 91/20 и 102/20) односно да су иста одговарајућа спрам прописаних стандарда.

Добављач је дужан да при свакој испоруци достави писмени извештај о испитивању квалитета.

Уколико је добављач испоручио добро страног порекла, наручилац задржава право да у циљу провере порекла од изабраног понуђача захтева да достави Пакинг листу и Царинску исправу за испоручена добра.Купац задржава право да од Добављача захтева да му достави на увид оригинале или оверене копије тражених докумената.

**ИСПОРУКА**

**Члан 7.**

Испорука добара се врши на адреси Наручиоца - Смедерево, Старца Вујадина бр. 68, цистерном средњег капацитета због прилаза установи и складишти за на то предвиђено место које одговора стандардима неопходним за предметна добра.

Рок испоруке износи најдуже 72 часа од момента пријема писменог захтева Наручиоца.

Под даном испоруке подразумева се дан преузимања добара од стране Наручиоца.

У случају непоштовања динамике испоруке, Продавац се обавезује да за сваки дан закашњења плати Наручиоцу износ од 2‰ (промила) од укупне вредности Уговора, с тим да укупан износ уговорне казне не може прећи 5% од укупне вредности закљученог Уговора.

Наплату уговорне казне Наручилац ће извршити, без претходног пристанка Добављача, умањењем рачуна наведеног у испостављеној фактури

**Члан 8.**

Купац/Наручилац има право да изврши квантитативну и квалитативну контролу испоручених добара, као и контролу документације о усклађености квалитета са прописаним стандардима.

Квантитативна и квалитативна контрола добара вршиће се приликом сваке појединачне испоруке – преузимања добара од стране Наручиоца.

Утврђивање количине  квантитативни пријем врши се прегледом.

Уколико представник Купца/Наручиоца, приликом квантитативног и квалитативног пријема добара, утврди да испоручена добра не одговарају требованој количини и/или уговореном квалитету, о томе сачињава записник који потписују представник Добављача и Купца (или само представник Купца уколико представник Добављача одбије да га потпише) и који се доставља, без одлагања, Добављачу.

Истовремено Купац/Наручилац је овлашћен да одбије пријем добара која не одговарају требованој количини и/или уговореном квалитету, уз обавезу да, без одлагања, писменим путем, обавести Добављача и захтева нову испоруку добара која одговара требованој количини и уговореном квалитету.

Уколико Добављач уопште не испоручи требована добра или се недостатак добара утврди након извршене примопредаје (скривени недостаци), Купац/Наручилац сачињава рекламациони записник који потписује само представник Купац/Наручилац и који се доставља, без одлагања, Добављачу.

Када се недостатак добара утврди након извршене примопредаје (скривени недостаци), Купац/Наручилац је у обавези да добра задржи до тренутка упознавања представника Добављача са утврђеним недостатком и захтева замену испоручене количине, односно испоруку робе која је у складу са уговореним квалитетом. Купац/Наручилац не одговара за пропадање добара која су задржана.

Уколико Купац/Наручилац у току реализације Уговора три пута не прихвати испоруку добара односно врати добра или уколико Добављач у току реализације овог Оквирног споразума три пута уопште не испоручи требована добра, Купац/Наручилац може раскинути Оквирни споразум и поједнични уговор о јавној набавци и активирати средство обезбеђења за добро извршење посла.

 **СРЕДСТВА ОБЕЗБЕЂЕЊА - ОКВИРНИ СПОРАЗУМ**

**Члан 9.**

Изабрани понуђач - добављач се обавезује да у року од осам дана од дана закључења оквирног споразума, преда Наручиоцу бланко сопствену меницу, као обезбеђење за добро извршење посла, која мора бити евидентирана у Регистру меница и овлашћења Народне банке Србије и за које понуђач – добављач мора доставити потврду о регистрацији менице односно листинг са сајта НБС.

Меница мора бити оверена печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности оквирног споразума без ПДВ-а. Уз менице мора бити достављена копија картона депонованих потписа који је издат од пословне банке коју Изабрани понуђач наводи у меничном овлашћењу – писму. Рок важења меница је 13 месеци од обостраног потписивања оквирног споразума.

Наручилац/Купац ће уновчити дату меницу уколико: Изабрани понуђач не буде извршавао своје обавезе у роковима и на начин предвиђен оквирним споразумом, не закључи појединачни уговор у складу са овим оквирним споразумом или не достави средство обезбеђења уз појединачни уговор који Наручилац и Изабрани понуђач закључе по основу оквирног споразума.

 **СРЕДСТВА ОБЕЗБЕЂЕЊА - ПОЈЕДИНАЧНИ УГОВОРИ**

**Члан 10.**

Изабрани понуђач - добављач се обавезује да у року од осам дана од дана закључења појединачног уговора на основу оквирног споразума, преда Наручиоцу/Купцу једну бланко сопствену меницу као обезбеђење за добро извршење посла, која мора бити евидентирана у Регистру меница и овлашћења Народне банке Србије и за које понуђач – добављач мора доставити потврду о регистрацији менице односно листинг са сајта НБС.

Менице морају бити оверене печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности појединачног уговора о јавној набавци без ПДВ-а.Уз менице мора бити достављена копија картона депонованих потписа који је издат од пословне банке коју Изабрани понуђач наводи у меничном овлашћењу – писму. Рок важења меница је 30 дужи од трајања појединачног уговора о јавној набавци.

Наручилац ће уновчити дате менице уколико: Добављач не буде извршавао своје обавезе у роковима и на начин предвиђен предметним појединачним уговором о јавној набавци.

**РОК И НАЧИН ПЛАЋАЊА**

**Члан 11.**

Купац се обавезује да Продавцу плаћање врши након извршене испоруке, у року до 45 дана од дана пријема потписане и оверене фактуре и по претходно извршеном квалитативно-квантитативном пријему добара, на текући рачун Добављача бр. 205-515641-24 код банке: НЛБ Комерцијална.

**ВИША СИЛА**

**Члан 12.**

Уколико после закључења овог Оквирног споразума наступе околности више силе, који доведу до ометања или онемогућавања извршења обавеза дефинисаних Оквирним споразумом, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна потписница и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна потписница погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**ПОСЕБНЕ И ЗАВРШНЕ ОДРЕДБЕ**

**Члан 13**.

За све што није регулисано овим Оквирним споразумом примењиваће се одредбе Закона о облигационим односима ("Сл. лист СФРЈ", бр. 29/78, 39/85, 57/89 и 45/89 - одлука УСЈ 57/89, "СЛ. лист СРЈ", бр. 31/93 “Сл. лист СЦГ”, бр. 1/2003 - Уставна повеља и “Сл. гласник РС” бр. 18/2020), као и други прописи који регулишу ову материју.

**Члан 14.**

Све спорове који проистекну у реализацији овог Оквирног споразума стране ће решавати споразумно.

У случају да споразум није могућ, спор ће решавати Привредни суд у Пожаревцу.

**Члан 15.**

Овај Оквирни споразум је закључен у 4 (четири) истоветних примерака, од којих Наручиоцу припада 2 (два), а Добављачу 2 (два) примерка.

 **За Добављача**: **За Наручиоца**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **\_\_\_\_\_\_\_***\_\_\_\_\_\_\_\_\_\_\_\_\_\_\_\_\_\_\_*